Maktabgacha va maktab taʼlimi sohasidagi ilmiy-tadqiqot faoliyatini qoʻllab quvvatlash hamda uzluksiz kasbiy rivojlantirish tizimini joriy qilish chora-tadbirlari toʻgʻrisida
(resolution, 2025-04-29)

Maktabgacha va maktab taʼlimi sohasida faoliyat koʻrsatayotgan rahbar, mutaxassis va pedagog xodimlarni (keyingi oʻrinlarda — maktabgacha va maktab taʼlimi xodimlari) qayta tayyorlash va ularning malakasini oshirish tizimini takomillashtirish, umumiy oʻrta taʼlimning ilmiy asoslarini yaratish, shuningdek, Oʻzbekiston Respublikasi Prezidentining 2020-yil 6-noyabrdagi “Oʻzbekistonning yangi taraqqiyot davrida taʼlim-tarbiya va ilm-fan sohalarini rivojlantirish chora-tadbirlari toʻgʻrisida”gi PF-6108-son Farmoni ijrosini taʼminlash maqsadida: 1. 2021-yil 1-martdan boshlab shunday tartib oʻrnatilsinki, unga muvofiq: a) tuman (shahar) maktabgacha va maktab taʼlimi boʻlimlari tomonidan: maktabgacha va maktab taʼlimi xodimlarining malaka oshirish boʻyicha ehtiyojlari oʻrganiladi hamda “Uzluksiz kasbiy taʼlim” maxsus elektron platformasi orqali ularning individual kasbiy rivojlanish trayektoriyasi tuziladi; har bir maktabgacha va maktab taʼlimi xodimining elektron portfoliosi shakllantiriladi va unga xodimning individual trayektoriyasi, kasbiy rivojlanish natijalari va oʻzlashtirgan oʻquv dasturlari toʻgʻrisidagi maʼlumotlar kiritiladi; b) Maktabgacha va maktab taʼlimi vazirligi (X. Umarova) hamda Oliy taʼlim, fan va innovatsiyalar vazirligi (K. Sharipov) tomonidan: maktabgacha va maktab taʼlimim xodimlarini ularning malaka darajasi, bilimi, ilmiy-pedagogik salohiyati, ish tajribasi, psixologik tayyorgarligi va individual kasbiy rivojlanish trayektoriyasiga mos keladigan tabaqalashgan malaka oshirish dasturlari boʻyicha oʻqitish amaliyoti yoʻlga qoʻyiladi; anʼanaviy malaka oshirish bilan bir qatorda kasbiy oʻqitishning uygʻunlashgan, ish jarayoni bilan birgalikda olib boriladigan, masofaviy va boshqa turlari joriy etiladi; v) Maktabgacha va maktab taʼlimi vazirligi (X. Umarova) tomonidan: uzluksiz kasbiy rivojlanish tizimida maktabgacha va maktab taʼlimi xodimlari tomonidan toʻplanishi lozim boʻlgan kreditlarning (akademik soatlarning) eng kam hajmi (miqdori) tasdiqlanadi; maktabgacha va maktab taʼlimi xodimlari malakasini oshirishning muqobil shakllari roʻyxati tasdiqlanadi va har bitta shaklga toʻgʻri keladigan kreditlar (akademik soatlar) hajmi belgilanadi. Bunda, malaka oshirishning muqobil shakllarini oʻzlashtirgan maktabgacha va maktab taʼlimi xodimlari tegishli shakl uchun belgilangan hajmdagi (miqdordagi) kreditlarni (akademik soatlarni) toʻplagan deb hisoblanadi; g) Maktabgacha va maktab taʼlimi vazirligi (X. Umarova) hamda Oliy, taʼlim, fan va innovatsiyalar vazirligi (K. Sharipov) tomonidan muntazam ravishda malaka oshirish dasturlari asosida taʼlim berishning samaradorligi baholanadi va dasturlarni takomillashtirish boʻyicha choralar koʻriladi. 2. Belgilansinki, 2021-yil 1-sentabrdan boshlab: malaka toifasini berish va saqlab qolish boʻyicha maktabgacha, umumiy oʻrta, oʻrta maxsus, professional va maktabdan tashqari taʼlim tashkilotlari pedagog kadrlarini attestatsiyadan oʻtkazish yil davomida amalga oshiriladi; uzrli sabablarga koʻra (mehnatga layoqatsizlik, homiladorlik, tugʻish hamda bolani parvarish qilish taʼtili va boshqalar) attestatsiyadan oʻtmagan pedagog kadrlar ish faoliyatiga qaytganlariga bir yil toʻlgandan soʻng attestatsiyaga jalb etiladi va mazkur davr mobaynida ularning malaka toifasi saqlab qolinadi (oʻz tashabbusiga koʻra attestatsiyadan oʻtmoqchi boʻlgan pedagog kadrlar bundan mustasno). 3. Oʻzbekiston Respublikasi Prezidentining 2020-yil 6-noyabrdagi “Oʻzbekistonning yangi taraqqiyot davrida taʼlim-tarbiya va ilm-fan sohalarini rivojlantirish chora-tadbirlari toʻgʻrisida”gi PF-6108-son Farmoniga muvofiq maktabgacha va maktab taʼlimi xodimlari oʻz ixtiyoriga koʻra Davlat budjeti mablagʻlari hisobidan pedagog kadrlar tayyorlaydigan oliy taʼlim muassasalarida hamda nodavlat taʼlim tashkilotlarida malakasini oshirishi mumkinligi maʼlumot uchun qabul qilinsin. 4. Belgilansinki: Maktabgacha va maktab taʼlimi vazirligining A. Avloniy nomidagi pedagogik mahorat milliy instituti (keyingi oʻrinlarda — Institut), Qoraqalpogʻiston Respublikasi va viloyatlar Pedagogik mahorat markazlari, pedagog kadrlar tayyorlaydigan oliy taʼlim muassasalari hamda nodavlat taʼlim tashkilotlari tomonidan maktabgacha va maktab taʼlimi xodimlarining malakasini oshirish bilan bogʻliq xarajatlarni moliyalashtirish uchun zarur mablagʻlar Oʻzbekiston Respublikasi respublika budjetidan birinchi darajali budjet mablagʻlarini taqsimlovchi sifatida Maktabgacha va maktab taʼlimi vazirligiga ajratiladi; Davlat budjeti mablagʻlaridan samarali foydalanish maqsadida Maktabgacha va maktab taʼlimi vazirligi tomonidan maktabgacha va maktab taʼlimi xodimlari malakasini oshirish faoliyati bilan shugʻullanayotgan nodavlat taʼlim tashkilotlarining elektron reyestri (keyingi oʻrinlarda — Reyestr) yuritiladi; Davlat budjetidan mablagʻlar faqat Reyestrga kiritilgan nodavlat taʼlim tashkilotlariga ajratiladi. 5. Xalq taʼlimi vazirligi Oliy va oʻrta maxsus taʼlim vazirligi hamda boshqa manfaatdor vazirlik va idoralar bilan birgalikda 2021-yil 1-martga qadar Institut, hududiy markazlar, pedagog kadrlar tayyorlaydigan oliy taʼlim muassasalari hamda nodavlat taʼlim tashkilotlarining xalq taʼlimi xodimlari malakasini oshirish bilan bogʻliq xarajatlarini Davlat budjeti hisobidan qoplab berish va Reyestrni yuritish tartibini ishlab chiqsin va belgilangan tartibda Vazirlar Mahkamasiga kiritsin. 6. Oliy taʼlim, fan va innovatsiyalar vazirligi (K. Sharipov) maktabgacha va maktab taʼlimi xodimlari malakasini oshirish kurslarini tashkil etgan oliy taʼlim muassasalariga: maktabgacha va maktab taʼlimi xodimlari malakasini oshirishning ilgʻor shakl va usullarini joriy etish, oʻquv-metodik resurslarini ishlab chiqish, taʼlim dasturlarini takomillashtirishga; umumeʼtirof etilgan xalqaro taʼlim standartlari va talablari, ilgʻor pedagogik, axborot-kommunikatsiya va innovatsiya texnologiyalari asosida oʻquv jarayonini sifatli tashkil etishga koʻmaklashsin. Maktabgacha va maktab taʼlimi vazirligi (X. Umarova) Oliy taʼlim, fan va innovatsiyalar vazirligi (K. Sharipov) bilan birgalikda “Ustoz-shogird” tizimi orqali ustuvor boʻlgan fan sohalari (matematika, kimyo, biologiya, fizika, ona tili va adabiyot, xorijiy tillar, psixologiya, boshlangʻich taʼlim) boʻyicha maktabgacha va maktab taʼlimi tizimi xodimlari va oliy taʼlim muassasalari professor-oʻqituvchilari oʻrtasida oʻzaro hamkorlik aloqalarini kengaytirish choralarini koʻrsin. 7. Maktabgacha va maktab taʼlimi vazirligi (X. Umarova) 2021-yil 1-iyunga qadar Institut va hududiy markazlarda oliy taʼlim tashkilotlarining pedagogik boʻlmagan bakalavriat taʼlim yoʻnalishlarida tahsil olayotgan talabalari uchun pedagogik tayyorgarlik modullarini ishlab chiqsin va amaliyotga kiritsin. Belgilansinki: pedagog kadrlar tayyorlaydigan oliy taʼlim muassasalari, Institut hamda hududiy markazlarda joriy etiladigan pedagogik tayyorgarlik modullari (keyingi oʻrinlarda — modullar) boʻyicha bakalavriatning soʻnggi ikki bosqichida tahsil olayotgan talabalar oʻqishga qabul qilinadi; modullar boʻyicha oʻqitish talabalarning oliy taʼlim muassasasida tahsil olishdan boʻsh boʻlgan vaqtida Maktabgacha va maktab taʼlimi vazirligining granti va toʻlov-kontrakt asosida amalga oshiriladi. Bunda, Maktabgacha va maktab taʼlimi vazirligining granti ehtiyoj yuqori boʻlgan pedagogik mutaxassisliklar boʻyicha vazirlikning budjet va budjetdan tashqari mablagʻlari hisobidan ajratiladi; modullarni Maktabgacha va maktab taʼlimi vazirligining granti asosida oʻzlashtirgan talabalar oliy taʼlim muassasasini bitirganidan soʻng ikki yildan kam boʻlmagan muddatga ishlab berish uchun vazirlik tomonidan davlat umumiy oʻrta taʼlim tashkilotlariga taqsimlanadi; modullarni oʻzlashtirganlik toʻgʻrisidagi sertifikatga ega shaxslarga oliy taʼlim tashkilotida oʻqishni bitirganidan soʻng qayta tayyorlash kurslaridan oʻtmasdan mutaxassisligiga oid fanlardan umumiy oʻrta va professional taʼlim tashkilotlarida pedagogik faoliyat bilan shugʻullanish huquqi beriladi. 8. Quyidagilar: Maktabgacha va maktab taʼlimi xodimlarini uzluksiz kasbiy rivojlantirish tizimini yanada takomillashtirish boʻyicha “Yoʻl xaritasi” 1-ilovaga muvofiq; Maktabgacha va maktab taʼlimi xodimlarini 2021 — 2025-yillarda uzluksiz kasbiy rivojlantirish natijasida erishiladigan asosiy maqsadli koʻrsatkichlar 2-ilovaga muvofiq tasdiqlansin. Maktabgacha va maktab taʼlimi vazirligi boshqa vazirlik va idoralar bilan birgalikda “Yoʻl xaritasi”da nazarda tutilgan chora-tadbirlarni oʻz vaqtida, toʻliq va sifatli bajarilishini taʼminlasin. 9. Quyidagilar Institutning asosiy vazifalari etib belgilansin: maktabgacha va maktab taʼlimi tizimini ilmiy-metodik jihatdan taʼminlash, fundamental, amaliy va innovatsion tadqiqotlar oʻtkazish, tadqiqot natijalarini amaliyotga keng joriy etish; umumiy oʻrta taʼlimning dolzarb muammolari yuzasidan tizimli asosda ilmiy-tadqiqot dasturlari va loyihalarini amalga oshirish, ilmiy, ilmiy-amaliy konferensiyalar, seminarlar, yigʻilishlar tashkil etish; doktorantura yoʻnalishlari va magistratura mutaxassisliklari boʻyicha yuqori malakali kadrlarni tayyorlash, ilmiy xodimlarning kasbiy darajasini doimiy oshirib borish, maktabgacha va maktab taʼlimi xodimlarini qayta tayyorlash, rahbar kadrlar va metodistlarning malakasini oshirish; umumiy oʻrta taʼlim sohasidagi ilgʻor tajribalarni oʻrganish va mamlakatimizda joriy etish boʻyicha tavsiyalar ishlab chiqish, xorijiy mamlakatlarning yetakchi ilmiy-tadqiqot muassasalari bilan xalqaro aloqalarni rivojlantirish; umumiy oʻrta taʼlimni tashkil etishning yangi texnologiyalari, vositalari va shakllarini ishlab chiqish, sinovdan oʻtkazish va ekspertiza qilishda ishtirok etish; kelajak maktabi, uning rahbari va oʻqituvchisining modelini yaratish asosida maktabgacha va maktab taʼlimi xodimlarining kasbiy standartlarini ishlab chiqish va doimiy tarzda rivojlantirib borish, ilmiy-tadqiqot faoliyatining taʼlim jarayoni bilan aloqalarini mustahkamlash; maktabgacha va maktab taʼlimi xodimlarining malakasini oshirish faoliyati bilan shugʻullanayotgan nodavlat taʼlim tashkilotlari uchun namunaviy oʻquv reja, dastur, oʻquv-metodik va boshqa hujjatlarni ishlab chiqish, shuningdek, kurslarning oʻquv-uslubiy taʼminotini doimiy yangilab borishga koʻmaklashish; “Uzluksiz kasbiy taʼlim” maxsus elektron platformasi faoliyatini yuritish, malaka oshirish tashkilotlari bilan birgalikda qayta tayyorlash hamda malaka oshirish kurslari oʻquv modullari kontentini markazlashtirilgan tarzda ishlab chiqish va platformaga kiritilishini taʼminlash. 10. Belgilab qoʻyilsinki: Institut A. Avloniy nomidagi Xalq taʼlimi tizimi rahbar va mutaxassis xodimlarini qayta tayyorlash va malakasini oshirish institutining huquqlari va majburiyatlari boʻyicha huquqiy vorisi hisoblanadi; Institutga maktabgacha va maktab taʼlimi vaziri tomonidan lavozimga tayinlanadigan va lavozimidan ozod etiladigan rektor rahbarlik qiladi; hududiy markazlarining rahbarlari va rahbar oʻrinbosarlari maktabgacha va maktab taʼlimi vaziri tomonidan lavozimga tayinlanadi va lavozimidan ozod etiladi; 2024-yil 1-iyuldan boshlab Institut, hududiy markazlar hamda Maktabgacha taʼlim tashkilotlari direktor va mutaxassislarini qayta tayyorlash va ularning malakasini oshirish instituti rahbarlari va oʻrinbosarlariga — oliy taʼlim muassasasining tegishincha rektori va prorektorlari uchun, tarkibiy boʻlinmalar boshliqlariga — oliy taʼlim muassasasi fakultet dekani uchun, bosh mutaxassislariga — oliy taʼlim muassasasi katta oʻqituvchisi uchun, yetakchi mutaxassislariga — oliy taʼlim muassasasi assistent oʻqituvchisi uchun, professor-oʻqituvchilari, texnik, xizmat koʻrsatuvchi va oʻquv-yordamchi xodimlariga — oliy taʼlim muassasalarining tegishli lavozimlari uchun hamda ilmiy xodimlariga — Fanlar akademiyasi tizimidagi ilmiy-tadqiqot institutlarining ilmiy xodimlari uchun belgilangan mehnatga haq toʻlash va moddiy ragʻbatlantirish shartlari tatbiq etiladi. Bunda bir nafar oʻqituvchi hisobiga toʻgʻri keladigan tinglovchilar soni nisbatining cheklangan normativi 1:12 nisbatda belgilanadi; moddiy ragʻbatlantirish maxsus fondlari mablagʻlari hisobidan Institut, hududiy markazlar hamda Maktabgacha taʼlim tashkilotlari direktor va mutaxassislarini qayta tayyorlash va ularning malakasini oshirish institutining maʼmuriy-boshqaruv, metodist va pedagogik xodimlarini ragʻbatlantirish davlat boshqaruvi organlari uchun belgilangan shartlarda amalga oshiriladi. Bunda moddiy ragʻbatlantirish maxsus fondi mablagʻlari hisobidan hududiy markazlar xodimlarini ragʻbatlantirish Institut bilan kelishilgan holda amalga oshiriladi. 11. Quyidagilar: A. Avloniy nomidagi Pedagoglarni kasbiy rivojlantirish va yangi metodikalarga oʻrgatish milliy-tadqiqot instituti faoliyatini takomillashtirish boʻyicha maqsadli dastur 3-ilovaga muvofiq; A. Avloniy nomidagi Pedagoglarni kasbiy rivojlantirish va yangi metodikalarga oʻrgatish milliy-tadqiqot institutining 2023-yilgacha maqsadli koʻrsatkichlari 4-ilovaga muvofiq; A. Avloniy nomidagi Pedagoglarni kasbiy rivojlantirish va yangi metodikalarga oʻrgatish milliy-tadqiqot instituti xodimlarining xorijdagi yetakchi ilmiy markazlarda malakasini oshirish reja-grafigi 5-ilovaga muvofiq tasdiqlansin. Belgilansinki, Institutga qoʻshimcha shtat birliklarini ajratish hududiy markazlarning tegishli boshqaruv shtatlar sonini qisqartirish hisobidan amalga oshiriladi. Maktabgacha va maktab taʼlimi vazirligi va Oliy taʼlim, fan va innovatsiyalar vazirligi Institut ilmiy xodimlarining tanlov asosida xorijdagi yetakchi ilmiy tashkilotlarda stajirovka oʻtashlarini tashkil etsin. Innovatsion rivojlanish va novatorlik gʻoyalarini qoʻllab-quvvatlash jamgʻarmasi mablagʻlari hamda Institutning budjetdan tashqari mablagʻlari Institut ilmiy xodimlarining xorijda malaka oshirishini moliyalashtirish manbalari etib belgilansin. 12. Quyidagilar Institut faoliyatini moliyalashtirish manbalari etib belgilansin: Davlat budjetidan ajratiladigan mablagʻlar; ilmiy faoliyatga oid dasturlarni amalga oshirish uchun Oliy taʼlim, fan va innovatsiyalar vazirligi tomonidan oʻtkaziladigan tanlovlar natijalari boʻyicha ajratiladigan Davlat budjeti mablagʻlari; Taʼlim sohasidagi islohotlarga koʻmaklashish jamgʻarmasi mablagʻlaridan ajratmalar; xoʻjalik faoliyatidan hamda shartnoma asosida tadqiqotlar oʻtkazishdan tushadigan tushumlar; xalqaro moliya va boshqa institutlar, xorijiy tashkilotlarning grantlari doirasida tushadigan mablagʻlar; qonunchilikda taqiqlanmagan boshqa manbalar. 13. Institutga oʻzining budjetdan tashqari mablagʻlari hisobidan quyidagi chora-tadbirlarni moliyalashtirish huquqi berilsin: malakali xorijiy mutaxassislar va maslahatchilarni jalb etish, ularga mehnat bozorining amaldagi konyunkturasini hisobga olgan holda ish haqi toʻlash; zamonaviy axborot va innovatsion texnologiyalarni joriy etish, Institutning moddiy-texnik bazasini modernizatsiya qilish va mustahkamlash; Institut xodimlarining xorijiy taʼlim va ilmiy-tadqiqot muassasalarida malaka oshirishi va stajirovka oʻtashi bilan bogʻliq xarajatlar uchun toʻlovlarni amalga oshirish; qonun hujjatlariga muvofiq Institutga yuklangan vazifalarni hal etish va uning faoliyatini rivojlantirish bilan bogʻliq boshqa tadbirlarni amalga oshirish. 14. Xalq taʼlimi vazirligi 2021-yil 1-iyunga qadar Institutda: a) xalq taʼlimi tizimidagi rahbar kadrlar va metodistlar malakasini oshirish kurslarini tashkil qilsin; b) quyidagilarni tayyorlashni yoʻlga qoʻysin: toʻlov-kontrakt asosida “Taʼlim menejmenti” va “Kattalar taʼlimi” bir yillik magistratura mutaxassisliklari boʻyicha kadrlarni; “Taʼlimda menejment”, “Fanlarni oʻqitish nazariyasi va metodikasi” hamda “Elektron taʼlim nazariyasi va metodikasi” ixtisosliklari boʻyicha pedagogika fanlari doktorlarini (PhD, DSc). 15. Xalq taʼlimi vazirligi (Sh. Shermatov) ikki oy muddatda: belgilangan tartibda Institutni xalqaro talablarga javob beradigan zamonaviy axborot-kommunikatsiya texnologiyalari, shuningdek, mebel va boshqa texnik vositalar bilan jihozlash; Institutning ustavini tasdiqlash va belgilangan tartibda davlat roʻyxatidan oʻtkazish choralarini koʻrsin. 16. Oʻzbekiston Respublikasi Prezidenti hamda Hukumatining ayrim qarorlariga 6-ilovaga muvofiq oʻzgartirish va qoʻshimchalar kiritilsin. 17. Oʻzbekiston Respublikasi Prezidentining 2017-yil 26-sentabrdagi “Pedagog kadrlarni tayyorlash, xalq taʼlimi xodimlarini qayta tayyorlash va ularning malakasini oshirish tizimini yanada takomillashtirish chora-tadbirlari toʻgʻrisida”gi PQ-3289-son qarori oʻz kuchini yoʻqotgan deb hisoblansin. 18. Xalq taʼlimi vazirligi Adliya vazirligi, boshqa manfaatdor vazirlik va idoralar bilan birgalikda ikki oy muddatda qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 19. Mazkur qarorning ijrosini samarali tashkil etishga masʼul va shaxsiy javobgar etib Oʻzbekiston Respublikasi Bosh vazirining oʻrinbosari B.A. Musayev, Oʻzbekiston Respublikasi xalq taʼlimi vaziri Sh.X. Shermatov hamda Oʻzbekiston Respublikasi oliy va oʻrta maxsus taʼlim vaziri A.X. Toshkulov belgilansin. T/r Chora-tadbirlar nomi Amalga oshirish mexanizmi Ijro muddati Moliyalashtirish manbalari Masʼul ijrochilar I. Maktabgacha va maktab taʼlimi xodimlarini uzluksiz kasbiy rivojlantirish tizimining meʼyoriy-huquqiy bazasini takomillashtirish 1. Xalq taʼlimi tizimidagi rahbar, pedagog va mutaxassis xodimlarni (keyingi oʻrinlarda — xalq taʼlimi xodimlari) qayta tayyorlash va ularning malakasini oshirish jarayoniga taʼlimning kredit-modul tizimini joriy qilishni nazarda tutuvchi “Xalq taʼlimi xodimlarining uzluksiz kasbiy rivojlanishi toʻgʻrisida”gi nizomni ishlab chiqish va tasdiqlash. Vazirlar Mahkamasining qarori 2021-yil 1-aprel — Xalq taʼlimi vazirligi (Shermatov), Oliy va oʻrta maxsus taʼlim vazirligi (Toshkulov), Taʼlim sifatini nazorat qilish davlat inspeksiyasi (Tashkenbayev), Adliya vazirligi (Davletov) 2. “Xalq taʼlimi xodimlarini qayta tayyorlash kurslari bitiruvchilarining yakuniy davlat attestatsiyasi toʻgʻrisida”gi nizomni ishlab chiqish va tasdiqlash. Xalq taʼlimi vazirining buyrugʻi 2021-yil 1-aprel — Xalq taʼlimi vazirligi (Shermatov), Taʼlim sifatini nazorat qilish davlat inspeksiyasi (Tashkenbayev), Adliya vazirligi (Davletov) 3. Xalq taʼlimi xodimlarini qayta tayyorlash va ularning malakasini oshirish taʼlim tashkilotlari professor-oʻqituvchilarining oʻquv, ilmiy-metodik, ilmiy-tadqiqot, tashkiliy-metodik, maʼnaviy-maʼrifiy va tarbiyaviy ishlar hajmini hisoblashning “vaqt meʼyorlari”ni tasdiqlash. Qoʻshma qaror 2021-yil 1-may — Xalq taʼlimi vazirligi (Shermatov), Bandlik va mehnat munosabatlari vazirligi (Husanov), Taʼlim sifatini nazorat qilish davlat inspeksiyasi (Tashkenbayev) 4. Oliy taʼlim tashkilotlarining pedagogik boʻlmagan bakalavriat taʼlim yoʻnalishlarida tahsil olayotgan talabalar uchun pedagogik tayyorgarlik modullarini ishlab chiqish va amaliyotga kiritish. Qoʻshma qaror 2021-yil 1-may — Xalq taʼlimi vazirligi (Shermatov), Oliy va oʻrta maxsus taʼlim vazirligi (Toshkulov), Taʼlim sifatini nazorat qilish davlat inspeksiyasi (Tashkenbayev), Adliya vazirligi (Davletov) 5. Uzluksiz kasbiy rivojlanish tizimida xalq taʼlimi xodimlari tomonidan toʻplanishi lozim boʻlgan kreditlarning (akademik soatlarning) eng kam hajmini (miqdorlarini) tasdiqlash. Xalq taʼlimi xodimlari malakasini oshirishning muqobil shakllari roʻyxatini tasdiqlash va har bir shaklga toʻgʻri keladigan kreditlar (akademik soatlar) hajmini (miqdorlarini) belgilash. Qoʻshma qaror 2021-yil 1-mart — Xalq taʼlimi vazirligi (Shermatov), Oliy va oʻrta maxsus taʼlim vazirligi (Toshkulov), Taʼlim sifatini nazorat qilish davlat inspeksiyasi (Tashkenbayev) II. Maktabgacha va maktab taʼlimi xodimlarini uzluksiz kasbiy rivojlantirish tizimida taʼlim sifati va samaradorligini oshirish 6. Xalq taʼlimi xodimlarini qayta tayyorlash va ularning malakasini oshirish kurslarining oʻquv reja hamda dasturlarini, shuningdek, bitiruvchilar egallashi lozim boʻlgan kompetensiyalarni aks ettiruvchi malaka talablarini ishlab chiqish, Xalq taʼlimi vazirligi hamda Oliy va oʻrta maxsus taʼlim vazirligining rasmiy veb-saytlarida joylashtirish. Tashkiliy chora-tadbirlar 2021-yil 1-iyul — Xalq taʼlimi vazirligi (Shermatov), Oliy va oʻrta maxsus taʼlim vazirligi (Toshkulov), Taʼlim sifatini nazorat qilish davlat inspeksiyasi (Tashkenbayev) 7. Tayanch maktablarda fanlar kesimida uzluksiz malaka oshirish amaliy mashgʻulotlarini tashkil etish. Xalq taʼlimi vazirligi buyrugʻi, oʻquv reja va dastur Oʻquv yili davomida — Xalq taʼlimi vazirligi (Shermatov) 8. “Uzluksiz kasbiy taʼlim” maxsus elektron platformasini ishlab chiqish va amaliyotga joriy etish. Axborot tizimi (elektron platforma) 2021-yil 1-aprel Qayta tayyorlash va malaka oshirish taʼlim tashkilotlarining budjet va budjetdan tashqari mablagʻlari Xalq taʼlimi vazirligi (Shermatov), Axborot texnologiyalari va kommunikatsiyalarini rivojlantirish vazirligi (Sodiqov) 9. Maktabgacha va maktab taʼlimi xodimlarini kasbiy rivojlantirishning zamonaviy turlari va shakllarini keng joriy etish, jumladan: maktabgacha va maktab taʼlimi xodimlarining kasbiy ehtiyojlaridan kelib chiqib, doimiy ravishda maqsadli, muammoli va mualliflik kurslarini tashkil etish; maktabgacha va maktab taʼlimi xodimlarining zamonaviy axborot-kommunikatsiya texnologiyalari va xorijiy tillar boʻyicha savodxonligini oshirishga xizmat qiluvchi media kurslar yaratish va joriy etish; anʼanaviy, masofaviy va boshqa shakllarni oʻz ichiga olgan malaka oshirishning uygʻunlashgan kurslarini tashkil etish. Qoʻshma qaror, kurslarni tashkil etish boʻyicha “Yoʻl xaritasi” 2021-yil 1-martdan boshlab doimiy ravishda Qayta tayyorlash va malaka oshirish taʼlim tashkilotlarining budjet va budjetdan tashqari mablagʻlari Maktabgacha va maktab taʼlimi vazirligi (Umarova) 10. Xalq taʼlimi xodimlarini qayta tayyorlash va ularning malakasini oshirish tizimi uchun zamonaviy, shu jumladan elektron formatdagi oʻquv adabiyotlarini yaratish. Oʻquv adabiyotlarini yaratish rejasi 2021-2022-yillar Qayta tayyorlash va malaka oshirish taʼlim tashkilotlarining budjet va budjetdan tashqari mablagʻlari Xalq taʼlimi vazirligi (Shermatov), Oliy va oʻrta maxsus taʼlim vazirligi (Toshkulov), Axborot va ommaviy kommunikatsiyalar agentligi (A. Xodjayev) 11. Xalq taʼlimi xodimlari uchun jahon ilmiy-texnik maʼlumotlarning elektron axborot resurslaridan foydalanish imkoniyatini taʼminlash. Jahon ilmiy-texnik maʼlumotlarning elektron axborot resurslariga kirish imkoniyatini yaratish 2021-yil 1-sentabr — Xalq taʼlimi vazirligi (Shermatov), Oliy va oʻrta maxsus taʼlim vazirligi (Toshkulov), Fanlar akademiyasi (Yuldashev) III. Maktabgacha va maktab taʼlimi xodimlarini qayta tayyorlash va ularning malakasini oshirish taʼlim tashkilotlarini ilmiy darajali kadrlar bilan taʼminlash va ilmiy-tadqiqot faoliyatini rivojlantirish 12. Qoraqalpogʻiston Respublikasi, viloyatlar va Toshkent shahar Pedagoglarni yangi metodikalarga oʻrgatish milliy markazlarini (keyingi oʻrinlarda — hududiy markazlar) yuqori malakali professor-oʻqituvchi kadrlar bilan taʼminlash maqsadida Maktabgacha va maktab taʼlimi vazirligining A. Avloniy nomidagi pedagogik mahorat milliy instituti (keyingi oʻrinlarda — Institut) qoshida tashkil etilgan maqsadli doktorantura va stajirovkaga qabul kvotalarini ajratish. Belgilangan taqsimot asosida maqsadli doktorantura va stajirovkaga qabul qilish jarayonini amalga oshirish. Tashkiliy chora-tadbirlar 2022-yil 1-yanvardan boshlab doimiy — Oliy taʼlim, fan va innovatsiyalar vazirligi (Sharipov), Maktabgacha va maktab taʼlimi vazirligi (Umarova), Oliy attestatsiya komissiyasi (Yusupov) 13. Hududiy markazlarning professor-oʻqituvchilarini umumiy oʻrta va maktabdan tashqari taʼlimni rivojlantirishga hamda maktabgacha va maktab taʼlimi xodimlari uzluksiz taʼlimining dolzarb muammolariga doir ilmiy-tadqiqot ishlariga jalb qilish. Tashkiliy chora-tadbirlar 2021-yil 1-martdan boshlab doimiy ravishda — Maktabgacha va maktab taʼlimi vazirligi (Umarova), Oliy taʼlim, fan va innovatsiyalar vazirligi (Sharipov), Fanlar akademiyasi (Yuldashev) 14. Institut va hududiy markazlar professor-oʻqituvchilarining ilmiy-tadqiqot faoliyatini baholash va ragʻbatlantirishning reyting tizimini joriy etish. Professor-oʻqituvchilarning turli innovatsion, amaliy va fundamental tadqiqotlar loyihalari tanlovlarida faol ishtirok etishini taʼminlash. Xalq taʼlimi vazirining buyrugʻi 2021-yil 1-dekabrdan boshlab doimiy ravishda — Maktabgacha va maktab taʼlimi vazirligi (Umarova), Oliy taʼlim, fan va innovatsiyalar vazirligi (Sharipov) 15. Quyidagilar orqali maktabgacha va maktab taʼlimi sohasidagi mahalliy va yetakchi xorijiy tashkilotlar oʻrtasida xalqaro hamkorlikni kengaytirish: maktabgacha va maktab taʼlimi xodimlarining qonunchilikda belgilangan tartibda yetakchi xorijiy taʼlim tashkilotlarida malaka oshirishi va stajirovkalarini tashkil etish; taʼlim, mahorat darslari va tajriba almashish uchun xorijiy olimlar, oʻqituvchilar, mutaxassislarni taklif etish; xalqaro konferensiya va seminarlarni tashkil etish, qoʻshma xalqaro ilmiy tadqiqotlarni oʻtkazish. Ijrochilarning kompleks chora-tadbirlari, xalq taʼlimi vazirining buyrugʻi Doimiy ravishda Maktabgacha va maktab taʼlimi vazirligi va tizimidagi tashkilotlarning budjetdan tashqari mablagʻlari, homiylar va xalqaro moliya institutlari mablagʻlari Maktabgacha va maktab taʼlimi vazirligi (Umarova), Oliy taʼlim, fan va innovatsiyalar vazirligi (Sharipov) 16. Institutda toʻlov-kontrakt asosida “Taʼlim menejmenti” va “Kattalar taʼlimi” bir yillik magistratura mutaxassisliklari boʻyicha kadrlarni tayyorlash. Tashkiliy chora-tadbirlar 2021/2022 oʻquv yili Toʻlov-kontrakt mablagʻlari Xalq taʼlimi vazirligi (Shermatov), Iqtisodiy taraqqiyot va kambagʻallikni qisqartirish vazirligi (Norkulov), Oliy va oʻrta maxsus taʼlim vazirligi (Toshkulov), Taʼlim sifatini nazorat qilish davlat inspeksiyasi (Tashkenbayev) IV. Maktabgacha va maktab taʼlimi xodimlarini qayta tayyorlash va ularning malakasini oshirish taʼlim muassasalarining moddiy-texnika bazasini mustahkamlash va rivojlantirish 17. Hududiy markazlarni zarur mebellar, oʻquv-laboratoriya asbob-uskunalari, videokonferensiya qurilmalari, kompyuter texnikasi va boshqa inventarlar bilan jihozlash. Tashkiliy chora-tadbirlar 2022-yil 1-mart Xalq taʼlimi vazirligi va tizimidagi tashkilotlarning budjetdan tashqari mablagʻlari Xalq taʼlimi vazirligi (Shermatov), Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 18. Hududiy markazlarda tabiiy fanlarning zamonaviy STEAM laboratoriyalarini tashkil etish va jihozlash. Tashkiliy chora-tadbirlar 2021-yil 1-martdan boshlab bosqichma-bosqich Maktabgacha va maktab taʼlimi vazirligi va tizimidagi tashkilotlarning budjetdan tashqari mablagʻlari Maktabgacha va maktab taʼlimi vazirligi (Umarova), Oliy taʼlim, fan va innovatsiyalar vazirligi (Sharipov), Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 19. Hududiy markazlar xodimlarini belgilangan tartibda attestatsiyadan oʻtkazish. Institut va hududiy markazlarning rahbar lavozimlariga Oʻzbekiston Respublikasi Prezidenti huzuridagi Davlat xizmatini rivojlantirish agentligining “Davlat fuqarolik xizmatchilari vakant lavozimlarining yagona ochiq portali”dan foydalangan holda ochiq tanlov oʻtkazish. Institut va hududiy markazlarni yuqori malakali, taʼlim berishning zamonaviy shakl va uslublarini, shuningdek, axborot-kommunikatsiya texnologiyalaridan foydalanish koʻnikmalarini puxta egallagan, ilmiy salohiyat va amaliy ish tajribasiga ega boʻlgan, halol, tartib-intizomli pedagog kadrlar bilan toʻldirish. Tashkiliy chora-tadbirlar 2021-yil 1-martdan boshlab bosqichma-bosqich — Maktabgacha va maktab taʼlimi vazirligi (Umarova), Davlat xizmatini rivojlantirish agentligi (Xasanov) V. Maktabgacha va maktab taʼlimi xodimlarining salohiyatini oshirish, xalq taʼlimida inson resurslarini rivojlantirish 20. Maktabgacha va maktab taʼlimi xodimlarining “Lifelong learning” tamoyili asosida uzluksiz malakasini oshirish tizimini joriy etish. Tashkiliy chora-tadbirlar kompleksi 2021-yil 1-martdan boshlab bosqichma-bosqich — Maktabgacha va maktab taʼlimi vazirligi (Umarova) 21. Maktabgacha va maktab taʼlimi tizimi rahbarlarining yuksak kasbiy axloq-odobini, korrupsiyaga qarshi kurashish madaniyatini va unga toqatsiz munosabatni shakllantirish. Institut, hududiy markazlar, davlat umumiy oʻrta va maktabdan tashqari taʼlim tashkilotlari rahbar kadrlarining psixologik portretini tuzish hamda davriy ravishda yangilab borish. Chora-tadbirlar dasturi 2022-yil 1-yanvardan boshlab bosqichma-bosqich — Maktabgacha va maktab taʼlimi vazirligi (Umarova), Korrupsiyaga qarshi kurashish agentligi (Burxanov), Raqamli texnologiyalar vazirligi (Shermatov) 22. Oʻzbekiston Respublikasi Prezidenti huzuridagi Davlat boshqaruvi akademiyasining “Boshqaruvning zamonaviy usullari” maxsus kurslarida hududiy markazlar rahbarlarining malakasini oshirish. Tashkiliy chora-tadbirlar 2021/2022 oʻquv yilidan boshlab bosqichma-bosqich Institut va hududiy markazlarning budjetdan tashqari mablagʻlari Davlat boshqaruvi akademiyasi (Bekmurodov), Maktabgacha va maktab taʼlimi vazirligi (Umarova) 23. Maktabgacha va maktab taʼlimi xodimlarini qayta tayyorlash va ularning malakasini oshirish tizimida innovatsiyalarni, shu jumladan oʻqitishning zamonaviy, interaktiv va ijodiy uslublarini joriy etishga yoʻnaltirilgan ilmiy loyihalar tanlovlarini tashkil qilish. Tashkiliy chora-tadbirlar 2021-yil 1-oktabrdan boshlab Innovatsion rivojlanish va novatorlik gʻoyalarini qoʻllab-quvvatlash jamgʻarmasi Oliy taʼlim, fan va innovatsiyalar vazirligi (Sharipov), Maktabgacha va maktab taʼlimi vazirligi (Umarova), Fanlar akademiyasi (Yuldashev) 24. Xalq taʼlimi tizimida faoliyat koʻrsatayotgan fan metodistlarining umumiy shtatlar sonini oʻzgartirmagan holda tuman (shahar)lar kesimidagi shtatlari sonini maktablarning tegishli fan oʻqituvchilari kontingentidan kelib chiqqan holda belgilash. Xalq taʼlimi vazirining buyrugʻi 2021-yil 1-sentabr — Xalq taʼlimi vazirligi (Shermatov), Taʼlim sifatini nazorat qilish davlat inspeksiyasi (Tashkenbayev) 25. Pedagogika yoʻnalishidagi talabalar amaliyoti soatlarini oshirish, amaliyotni asosan chekka hududlardagi umumiy oʻrta taʼlim muassasalarida oʻtishini taʼminlash. Qoʻshma qaror 2021-yil 1-avgust — Oliy va oʻrta maxsus taʼlim vazirligi (Toshkulov), Xalq taʼlimi vazirligi (Shermatov) T/r Ustuvor masalalar Moliyalashtirish manbalari Bajarish muddatlari Masʼul ijrochilar I. Ilmiy izlanishlar samaradorligi va natijadorligini oshirish 1. Xalq taʼlimi vazirligining A.Avloniy nomidagi Pedagoglarni kasbiy rivojlantirish va yangi metodikalarga oʻrgatish milliy-tadqiqot institutining (keyingi oʻrinlarda — Institut) 2021 — 2030-yillarda rivojlanish konsepsiyasini ishlab chiqish va qoʻshma qaror bilan tasdiqlash. Bunda: xalqaro tendensiyalar va ilmiy izlanishlar bilan muvofiqlikni taʼminlash maqsadida umumiy oʻrta taʼlimning dolzarb muammolari yuzasidan tizimli asosda ilmiy-tadqiqot dasturlari va loyihalarini amalga oshirish; umumiy oʻrta taʼlim sohasidagi ilgʻor tajribalarni oʻrganish va mamlakatimizda joriy etish boʻyicha tavsiyalar ishlab chiqish. — 2021-yil 1-iyun Xalq taʼlimi vazirligi (Shermatov), Innovatsion rivojlanish vazirligi (Abduraxmonov), manfaatdor vazirlik va idoralar 2. Institut ilmiy faoliyatini 2030-yilgacha rivojlantirishning asosiy yoʻnalishlarini belgilash va tasdiqlash. Bunda: xalq taʼlimi tizimini rivojlantirishning strategik yoʻnalishlari, maqsadlari va dasturlarini ishlab chiqish hamda amalga oshirishning istiqbolli yoʻnalishlarini belgilash, ushbu yoʻnalishlarni rivojlantirishda Institutning roli va oʻrnini aniqlash; xalq taʼlimi tizimi faoliyatini ilmiy-metodik jihatdan qoʻllab-quvvatlash maqsadida fundamental, amaliy va innovatsion tadqiqotlar oʻtkazishning Institut uchun ustuvor jihatlarini belgilab olish; Institutning kadrlar yetishtirib berishdagi rolini oshirish. — 2021-yil 1-iyun Xalq taʼlimi vazirligi (Shermatov), Innovatsion rivojlanish vazirligi (Abduraxmonov), manfaatdor vazirlik va idoralar 3. Institutning ilmiy-tadqiqot yutuqlarini amaliyotga tatbiq etish. Bunda: umumiy oʻrta taʼlimni tashkil qilishning ilmiy-uslubiy va amaliy-texnologik asoslarini yaratish, milliy taʼlim standartlari, oʻquv reja va dasturlarini ishlab chiqish va tajriba-sinovdan oʻtkazishda ishtirok etish; umumiy oʻrta taʼlimning oʻquv reja va dasturlarini oʻquvchilar tomonidan qabul qilinishi samaradorligini tahlil qilish va ularni takomillashtirish boʻyicha takliflar ishlab chiqish; kelajak maktabi, uning rahbari va oʻqituvchisining modelini yaratish asosida xalq taʼlimi xodimlarining kasbiy standartlarini ishlab chiqish va doimiy tarzda rivojlantirib borish; umumtaʼlim maktablari rahbarlarining psixologik portretini shakllantirish boʻyicha ilmiy tadqiqotlar oʻtkazish tizimini yoʻlga qoʻyish; tadqiqot natijalariga koʻra aniqlangan muammolar va kamchiliklarni bartaraf etish yuzasidan guruh va individual amaliy dars mashgʻulotlari va treninglarni tashkil etish. — 2021-yil 1-dekabr Xalq taʼlimi vazirligi (Shermatov), Taʼlim sifatini nazorat qilish davlat inspeksiyasi (Tashkenbayev) 4. Xorijiy ilmiy markazlarda faoliyat olib borayotgan olimlarni Institutdagi ilmiy izlanishlarga jalb qilish. Bunda: xorijdagi turdosh ilmiy markazlarda faoliyat yuritayotgan olimlar haqidagi maʼlumotlar bazasini yaratish; xorijiy olimlar bilan muzokaralar olib borish; xorijiy olimlar ishtirokida ilmiy izlanishlar loyihalarini tayyorlash; loyihalarni ilmiy-tadqiqot va oliy taʼlim tashkilotlari hamda xalq taʼlimi muammolari bilan shugʻullanuvchi boshqa tashkilotlar bilan birgalikda tayyorlash va muvofiqlashtirish. Maktabgacha va maktab taʼlimi vazirligi va Institutning budjetdan tashqari mablagʻlari 2021-yil 1-iyundan boshlab doimiy Maktabgacha va maktab taʼlimi vazirligi (Umarova), Oliy taʼlim, fan va innovatsiyalar vazirligi (Sharipov), Fanlar akademiyasi (Yuldashev) II. Institut faoliyatini takomillashtirish, malakali kadrlar tayyorlash va yosh mutaxassislarni ilmiy-tadqiqot ishlariga jalb qilish 5. Ilmiy-tadqiqot ishlari natijalarini xatlovdan oʻtkazish, ularni amaliyotga tatbiq etish boʻyicha takliflar ishlab chiqish. Bunda, Institutning ilmiy-tadqiqot ishlarini xatlovdan oʻtkazish, dolzarbligidan kelib chiqib, istiqbolli ilmiy ishlanmalarni tahlil qilgan holda ularning roʻyxatini va amaliyotga tatbiq etish chora-tadbirlarini ishlab chiqish. — 2021-yil 15-dekabr Xalq taʼlimi vazirligi (Shermatov), Innovatsion rivojlanish vazirligi (Abduraxmonov) 6. Institut ilmiy ishlanmalarining doimiy yangilanib turadigan elektron maʼlumotlar bazasini yaratish. Bunda, Institut ilmiy ishlanmalarning elektron maʼlumotlar bazasini ishlab chiqish va uni muntazam yangilab turish. — 2021-yil 1-dekabr Xalq taʼlimi vazirligi (Shermatov), Innovatsion rivojlanish vazirligi (Abduraxmonov) 7. Maktabgacha va maktab taʼlimi sohasi uchun kadrlar tayyorlash, qayta tayyorlash va malakasini oshirish. Bunda: maktabgacha va maktab taʼlimi muassasalari uchun magistratura mutaxassisliklari boʻyicha yuqori malakali mutaxassislar, doktorantura yoʻnalishlari boʻyicha ilmiy-pedagogik kadrlarni tayyorlash; maktabgacha va maktab taʼlimi muassasalari rahbar va pedagog kadrlarini qayta tayyorlash va malakasini oshirishni takomillashtirishga doir takliflar ishlab chiqish, ularni sinovdan oʻtkazish va pilot kurslarini tashkil qilish; maktabgacha va maktab taʼlimi muassasalari rahbar kadrlarini tayyorlash va ularning doimiy kasbiy rivojlanishini taʼminlovchi oʻquvlar tashkil qilish asosida milliy kadrlar zaxirasini shakllantirishni qoʻllab-quvvatlash; maktabgacha va maktab taʼlimi tizimiga kiruvchi qayta tayyorlash va malaka oshirish taʼlim muassasalariga ilmiy-metodik jihatdan rahbarlik qilish; maktabgacha va maktab taʼlimi xodimlarini uzluksiz kasbiy rivojlantirish tizimida har bir xodimning malaka oshirish jarayonlarini monitoring qilish va shaxsiy hisobini yuritish imkoniyatini taʼminlovchi “Uzluksiz kasbiy taʼlim” maxsus elektron platformasi faoliyatini yuritish; taʼlim muassasalari xodimlarini qayta tayyorlash va malakasini oshirish boʻyicha shartnoma asosida ilmiy tadqiqotlar oʻtkazish va taʼlim xizmatlarini koʻrsatish. Institutning budjet va budjetdan tashqari mablagʻlari 2022-yil 1-yanvardan boshlab doimiy Maktabgacha va maktab taʼlimi vazirligi (Umarova), Oliy taʼlim, fan va innovatsiyalar vazirligi (Sharipov) 8. Yosh olimlarni Institutga jalb etish boʻyicha samarali chora-tadbirlarini amalga oshirish. Bunda: Maktabgacha va maktab taʼlimi vazirligiga oliy taʼlim muassasalarini bitiruvchi yosh mutaxassislarni taqsimlash toʻgʻrisida taklif kiritish; davlat granti loyihalari shtat jadvalida yosh olimlar ulushi 30 foizdan kam boʻlmasligini taʼminlash; magistrlar uchun ajratilgan kvotalardan maqsadli foydalanish. — 2021-yil 1-apreldan boshlab doimiy Maktabgacha va maktab taʼlimi vazirligi (Umarova), Oliy taʼlim, fan va innovatsiyalar vazirligi (Sharipov) 9. Institut ilmiy faoliyatini rivojlantirish konsepsiyasida belgilangan ilmiy yoʻnalishlar boʻyicha doktoranturaga kvotalar ajratish. Bunda: doktoranturada yangi ixtisosliklarni ochish va mavjudlarini kengaytirish boʻyicha takliflar ishlab chiqish; dissertatsiya ishini amalga oshirish yuzasidan ilmiy xodimlarni uzoq muddatli ilmiy safarga joʻnatishni tashkillashtirish. Davlat budjeti 2021-yil 1-oktabr Xalq taʼlimi vazirligi (Shermatov), Innovatsion rivojlanish vazirligi (Abduraxmonov) 10. Magistrlarni Institut ilmiy-tadqiqot loyihalariga jalb qilish. Bunda: turdosh oliy taʼlim muassasalari bilan magistrlik dissertatsiyalarini Institutda bajarish tadbirlar rejasini ishlab chiqish; rejani Innovatsion rivojlanish vazirligi va Xalq taʼlimi vazirligiga tasdiqlash uchun kiritish va amalga oshirish. — Tasdiqlash — 2021-yil 1-may Bajarish — rejaga muvofiq Innovatsion rivojlanish vazirligi (Abduraxmonov), Xalq taʼlimi vazirligi (Shermatov), Oliy va oʻrta maxsus taʼlim vazirligi (Toshkulov) III. Xalqaro aloqalarni mustahkamlash va Institutning raqobatbardoshligini taʼminlash 11. Xorijiy ilmiy muassasalar va markazlar bilan hamkorlikda ilmiy izlanishlar olib borishni kengaytirish. Bunda: Institut asosiy ilmiy yoʻnalishlari boʻyicha hamkorlikda olib boriladigan izlanishlarni kelishib olish va shu yoʻnalishlar boʻyicha ish rejalarini ishlab chiqish; qiziqish bildirgan turdosh yetakchi xorijiy ilmiy markazlar, jamgʻarmalar va tashkilotlar bilan shartnomalar tuzish; ilmiy darajaga ega izlanuvchilarning xorijdagi anjumanlar, simpoziumlar va boshqa tadbirlarda qatnashishi uchun imkoniyatlar yaratish. Xalqaro moliya institutlari, xorijiy va donor tashkilotlarning grantlari va mablagʻlari 2021-yil 1-martdan boshlab doimiy Maktabgacha va maktab taʼlimi vazirligi (Umarova), Oliy taʼlim, fan va innovatsiyalar vazirligi (Sharipov), Tashqi ishlar vazirligi (Saidov) 12. Umumiy oʻrta taʼlimning dolzarb muammolari va pedagogika sohasidagi ilmiy-tadqiqot ishlarida xorijiy tashkilotlar (Koreya, Finlyandiya, Rossiya va boshqalar) bilan hamkorlik qilish. Bunda, hamkorlikda olib boriladigan ilmiy izlanishlar hamda mazkur institut bazasida kadrlar tayyorlash ish rejalarini ishlab chiqish, doktorantlarni dissertatsiya ishini bajarish yuzasidan ilmiy safarlarga yuborish. Institutning budjet va budjetdan tashqari mablagʻlari 2021-yil 1-sentabr Xalq taʼlimi vazirligi (Shermatov), Innovatsion rivojlanish vazirligi (Abduraxmonov) 13. Institutda olib boriladigan ilmiy izlanishlarning asosiy yoʻnalishlari boʻyicha noshirlik ishlarini yoʻlga qoʻyish. Bunda: Institutda xalq taʼlimi muammolarining ilmiy yechimlari nashr qilinadigan “Xalq taʼlimi: muammolar, izlanishlar, yechimlar” nomli ilmiy jurnal faoliyatini yoʻlga qoʻyish; Institutda oʻquv va metodik qoʻllanmalarni ekspertizadan oʻtkazish natijalariga koʻra maktabgacha va maktab taʼlimi muassasalarida foydalanishga tavsiya etish (grif berish) vakolatiga ega boʻlgan ilmiy-metodik kengashlar faoliyatini yoʻlga qoʻyish. Institutning budjetdan tashqari mablagʻlari va homiylar mablagʻlari 2021-yil 1-sentabrdan boshlab doimiy Maktabgacha va maktab taʼlimi vazirligi (Umarova), Oliy taʼlim, fan va innovatsiyalar vazirligi (Sharipov), Fanlar akademiyasi (Yuldashev) 14. Institutda olib boriladigan ilmiy izlanishlarning asosiy yoʻnalishlari boʻyicha xalqaro va respublika miqyosidagi ilmiy anjumanlar tashkil etish va oʻtkazish. Bunda: respublikada oʻtkaziladigan ilmiy-texnikaviy tadbirlar rejasiga kiritish uchun pedagogika sohasidagi ilmiy-tadqiqot ishlari boʻyicha xalqaro tadbirlar taqvimiy rejalarini tuzish va Fanlar akademiyasi bilan muvofiqlashtirish; rejada belgilangan muddatlarda maktabgacha va maktab taʼlimi muammolarini yechishga bagʻishlangan anjumanlarni oʻtkazib borish. Institutning budjetdan tashqari mablagʻlari va homiylar mablagʻlari 2021-yil 1-sentabrdan boshlab doimiy Maktabgacha va maktab taʼlimi vazirligi (Umarova), Fanlar akademiyasi (Yuldashev) IV. Institut moddiy-texnika bazasini mustahkamlash 15. Ilmiy moddiy-texnika bazasini mustahkamlash boʻyicha yillik dasturni amalga oshirish. Bunda: Institutga zarur boʻlgan kompyuter va koʻp nusxada chop etish qurilmalarini xarid qilish boʻyicha asoslantirilgan takliflar ishlab chiqish; Texnik vositalar (qurilmalar) roʻyxatini Xalq taʼlimi vazirligi bilan muvofiqlashtirish. Xalq taʼlimi sohasidagi islohotlarga koʻmaklashish jamgʻarmasi 2021-yil 1-iyun Xalq taʼlimi vazirligi (Shermatov) T/r Koʻrsatkich (indikator) nomi 2021-y. 2022-y. 2023-y. I. Ilmiy tadqiqot faoliyatining samaradorligi va natijadorligini oshirish 1. Ilmiy xodimlarning shtat birligi 35 40 45 2. Oʻrtacha yoshi 45 42 40 II. Oliy toifadagi kadrlarni tayyorlash 3. Doktorlik dissertatsiyalari himoyasi (DSc) - 1 2 4. Falsafa doktori dissertatsiyalari himoyasi (PhD) 2 3 4 5. Professor ilmiy unvonini olgan ilmiy xodimlar soni - - 1 6. Katta ilmiy xodim ilmiy unvonini olgan ilmiy xodimlar soni - 1 2 7. Fan doktori (DSc) darajasini olish boʻyicha doktorantlar soni - 1 2 8. Falsafa doktori (PhD) darajasini olish boʻyicha doktorantlar soni 1 4 6 9. Stajyor-izlanuvchilar soni 2 3 4 10. Mustaqil izlanuvchilar soni 3 5 7 11. Yosh olimlar soni (40 yoshgacha) 7 10 12 III. Nashr etish faolligi 12. Nashr etilgan ilmiy maqolalar soni 16 34 52 13. “Scopus” va “Web of Science” xalqaro maʼlumotlar bazalariga kiruvchi maqolalar soni 2 6 10 14. Xorijda chop etiladigan maqolalar soni 4 8 12 15. Oliy attestatsiya komissiyasi roʻyxatiga kiruvchi respublika jurnallaridagi ilmiy maqolalar soni 10 20 30 16. Monografiyalar va oʻquv qoʻllanmalari soni 2 3 5 17. Patentlar va intellektual mulkka egalik guvohnomalari soni 1 3 5 IV. Ilmiy natijalarni keng muhokama etishni tashkil qilish va zamonaviy fan yutuqlarini ommalashtirish 18. Respublika ilmiy konferensiyalarini tashkil etish 2 2 2 19. Xalqaro ilmiy konferensiyalarni tashkil etish - 1 2 20. Doimiy ravishda faoliyat olib boruvchi ilmiy seminarlarni tashkil etish 9 10 10 21. Doimiy ravishda faoliyat olib boruvchi oʻquv seminarlarini tashkil etish 2 2 3 V. Fan, taʼlim va ishlab chiqarish integratsiyasini chuqurlashtirish 22. Institutdagi ilmiy ishlarning bajarilishida ishtirok etayotgan hududiy malaka oshirish markazlarining professor-oʻqituvchilari soni 3 7 10 23. Magistrlik dissertatsiyalariga rahbarlik qilish 2 10 15 24. Bitiruv malakaviy ishlariga rahbarlik qilish 4 6 8 25. Ilmiy ishlanmalarni joriy qilish - 2 5 VI. Xalqaro ilmiy-texnik hamkorlikni kengaytirish 26. Xorijiy ilmiy grantlar soni - 1 2 27. Texnik yordam loyihalari soni - 1 2 28. Hamkorlikdagi dasturlar doirasidagi ilmiy-izlanishlar - 1 2 29. Xorijiy olimlarning institutga tashrifi 2 5 10 30. Institut xodimlarining xorijiy olimlar bilan birgalikdagi maqolalari soni 1 5 10 VII. Institutning moddiy-texnik bazasini rivojlantirish 31. Zamonaviy kompyuterlar bilan jihozlanganlik darajasi (%) 25 50 100 32. Kichik bosmaxonani tegishli qurilmalar bilan jihozlash darajasi (%) 30 60 100 T/r Xorijiy hamkor Mamlakat Ilmiy hamkorlikning yoʻnalishi Jami (xodimlar soni) Malaka oshirish yili 2021-yil 2022-yil 2023-yil 2024-yil 2025-yil 1. Koreya taʼlimni rivojlantirish instituti (KEDI) Koreya Boshlangʻich va oʻrta taʼlim muammolarini tadqiq qilish 6 2 1 1 1 1 2. Rossiya taʼlim akademiyasi (RAO) Rossiya, Moskva Maktab direktorlari va oʻqituvchilarning kasbiy standartlarini takomillashtirish 4 2 1 1 3. Belarus respublikasi taʼlim vazirligining “Diplomdan keyingi taʼlim akademiyasi” Belarus Umumiy oʻrta taʼlim rahbar va pedagog kadrlarining uzluksiz taʼlimini rivojlantirish 2 1 1 4. Koreya oʻquv dasturlari va baholash instituti (KICE). Koreya Pedagogik kompetensiyalarni takomillashtirish, maktablardagi oʻquv jarayoni monitoringi 4 2 1 1 5. Aminuddin Baki nomidagi Taʼlimning rahbar xodimlarini qayta tayyorlash va malakasini oshirish instituti Malayziya Taʼlim menejmentining dolzarb muammolarini tadqiq qilish 2 1 1 6. Pittsburg davlat universiteti AQSH, Kanzas shtati Kompetensiyaviy yondashuvga asoslangan taʼlim muammolari 4 2 2 7. Germaniya oʻqituvchilar uyushmasi Germaniya Taʼlim muassasalari rahbar va pedagog kadrlari malakasini oshirish muammolari 2 1 1 8. Belarus Fanlar akademiyasining informatika muammolari birlashgan instituti Belarus Umumiy oʻrta taʼlimni axborotlashtirish jarayonlarini ilmiy jihatdan taʼminlash 2 1 1 9. Finlyandiya akademiyasi (Suomen Akatemia) Finlyandiya Maktab taʼlimi sifatini takomillashtirish 2 1 1 10. Rossiya taʼlim akademiyasining taʼlimni rivojlantirish strategiyalari instituti Rossiya, Sankt-Peterburg Umumiy oʻrta taʼlimni rivojlantirish strategiyasi yoʻnalishida fundamental va amaliy tadqiqotlar 4 2 1 1 Jami: 32 8 9 4 8 3 1. Oʻzbekiston Respublikasi Prezidentining 2018-yil 5-sentabrdagi “Xalq taʼlimi tizimiga boshqaruvning yangi tamoyillarini joriy etish chora-tadbirlari toʻgʻrisida”gi PQ-3931-son qarorida: 16-banddagi “A. Avloniy nomidagi Xalq taʼlimi tizimi rahbar va mutaxassis xodimlarini qayta tayyorlash va malakasini oshirish institutida” soʻzlari “Xalq taʼlimi vazirligining A. Avloniy nomidagi xalq taʼlimi muammolarini oʻrganish va istiqbollarini belgilash ilmiy-tadqiqot institutida” soʻzlari bilan almashtirilsin; 1-ilovadagi “A. Avloniy nomidagi xalq taʼlimi tizimi rahbar va mutaxassislarini qayta tayyorlash va malakasini oshirish instituti” soʻzlari “A. Avloniy nomidagi Xalq taʼlimi muammolarini oʻrganish va istiqbollarini belgilash ilmiy-tadqiqot instituti” soʻzlari bilan almashtirilsin. 2. Oʻzbekiston Respublikasi Prezidentining 2019-yil 30-sentabrdagi “Xalq taʼlimi tizimidagi maktabdan tashqari taʼlim samaradorligini tubdan oshirish chora-tadbirlari toʻgʻrisida”gi PQ-4467-son qarorida: 9-banddagi “A. Avloniy nomidagi Xalq taʼlimi tizimi rahbar va mutaxassis xodimlarini qayta tayyorlash va malakasini oshirish institutida” soʻzlari “Xalq taʼlimi vazirligining A. Avloniy nomidagi xalq taʼlimi muammolarini oʻrganish va istiqbollarini belgilash ilmiy-tadqiqot institutida” soʻzlari bilan almashtirilsin; 2019 — 2021-yillarda xalq taʼlimi tizimidagi maktabdan tashqari taʼlim muassasalari faoliyatini samarali tashkil etish boʻyicha “Yoʻl xaritasi”ning 24-pozitsiyasidagi “A. Avloniy nomidagi xalq taʼlimi tizimi rahbar va mutaxassis xodimlarini qayta tayyorlash va malakasini oshirish institutining” soʻzlari “Xalq taʼlimi vazirligining A. Avloniy nomidagi xalq taʼlimi muammolarini oʻrganish va istiqbollarini belgilash ilmiy-tadqiqot institutining” soʻzlari bilan almashtirilsin. 3. Vazirlar Mahkamasining 2004-yil 22-noyabrdagi “2005 — 2009-yillarda umumtaʼlim maktablari uchun darsliklar va oʻquv-metodik qoʻllanmalar nashr etish dasturi toʻgʻrisida”gi 548-son qarori 3-bandida: uchinchi xatboshidagi “Moliya vazirligi huzuridagi Respublika maqsadli kitob jamgʻarmasidan” soʻzlari “Xalq taʼlimi vazirligi huzuridagi budjetdan tashqari Respublika maqsadli kitob jamgʻarmasidan” soʻzlari bilan almashtirilsin; toʻrtinchi xatboshidagi “Moliya vazirligi huzuridagi Respublika maqsadli kitob fondining” soʻzlari “Xalq taʼlimi vazirligi huzuridagi budjetdan tashqari Respublika maqsadli kitob jamgʻarmasining” soʻzlari bilan almashtirilsin. 4. Vazirlar Mahkamasining 2008-yil 7-avgustdagi “Ayrim fanlar chuqur oʻrganiladigan davlat ixtisoslashtirilgan umumtaʼlim muassasalari faoliyatini takomillashtirish toʻgʻrisida”gi 173-son qarorining 8-bandi quyidagi mazmundagi beshinchi xatboshi bilan toʻldirilsin: “2021-yil 1-sentabrdan boshlab 50 foiz — matematika, kimyo va biologiya fanlariga ixtisoslashtirilgan maktablar rahbar kadrlari (direktor va ixtisoslashgan fan boʻyicha direktor oʻrinbosari) hamda tegishincha matematika, kimyo va biologiya fanlari oʻqituvchilariga (bunda mazkur bandning ikkinchi-toʻrtinchi xatboshilarida koʻrsatilgan ustamalar ushbu rahbar kadrlar va tegishincha matematika, kimyo va biologiya fanlari oʻqituvchilariga tatbiq etilmaydi)”. 5. Vazirlar Mahkamasining 2017-yil 6-apreldagi 187-son qarori bilan tasdiqlangan Umumiy oʻrta taʼlimning davlat taʼlim standartida: 17-banddagi “Vazirlar Mahkamasi” soʻzlari “Xalq taʼlimi vazirligi” soʻzlari bilan almashtirilsin; 15-band quyidagi mazmundagi ikkinchi xatboshi bilan toʻldirilsin: “Prezident, ijod va ixtisoslashtirilgan maktablar uchun oʻrnatiladigan davlat taʼlim standartlari Oʻzbekiston Respublikasi Vazirlar Mahkamasi huzuridagi Prezident, ijod va ixtisoslashtirilgan maktablarni rivojlantirish agentligi tomonidan tasdiqlanadi”. 6. Vazirlar Mahkamasining 2019-yil 19-fevraldagi 146-son qarori bilan tasdiqlangan Oʻzbekiston Respublikasi Xalq taʼlimi vazirligi toʻgʻrisidagi nizomda: a) 8-banddagi “Shayxontohur koʻchasi, 3-uy” soʻzlari “Navoiy koʻchasi, 2 a-uy” soʻzlari bilan almashtirilsin; b) 9-bandda: uchinchi xatboshida: “Xalq taʼlimi sohasida axborot-kommunikatsiya texnologiyalarini rivojlantirish markazi, Xalq taʼlimini rivojlantirish fondi,” soʻzlari chiqarib tashlansin; “Barkamol avlod” respublika bolalar badiiy ijodiyot markazi, “Barkamol avlod” respublika bolalar texnik ijodiyot markazi, “Barkamol avlod” respublika bolalar ekologiya va oʻlkashunoslik markazi” soʻzlari “Respublika “Barkamol avlod” bolalar maktabi” soʻzlari bilan almashtirilsin; toʻqqizinchi xatboshidagi “axborot-resurs markazlari” soʻzlari “bolalar kutubxonalari” soʻzlari bilan almashtirilsin.